Mittekoht

Mittekoht (prantsuse keeles non-lieu) on ruum, mida ei määratle identiteet, suhted ega ajalugu. Mõiste võttis kasutusele prantsuse kultuuriantropoloog Marc Augé.

 Taust 
pisi|Lennujaam on mittekoht, kus inimene on anonüümne ja üksildane.
Augé tutvustas mittekohti esmakordselt 1992. aastal ilmunud raamatus "Non-places: introduction to an anthropology of supermodernity". Sellest kujunes oluline termin ruumiuuringutes ja humanitaarteadustes.

 Tähendus 
Mittekoht on ülimodernsuse sümbol. See on tähendusevaba, käesolevale ajahetkele ja praktilisele vajadusele orienteeritud läbikäiguruum, mille kasutajad jäävad anonüümseks. Tüüpilised mittekohad on lennujaamad, supermarketid, raudteejaamad ja hotellid.

 Viited 

Kategooria:Antropoloogia